निर्धारित समय तक स्कोर 1-1 से बराबर था. लेकिन अतिरिक्त समय में अर्जेंटीना ने गोल्डन गोल करके ख़िताब जीत लिया.  अर्जेंटीना
                  के जीत के हीरो रहे मारियो अलमाडा, जिन्होंने दोनों गोल मारे.
               

लीग मैच में भारत को 5-1 से हराने वाली अर्जेंटीना की टीम को फ़ाइनल मैच जीतने के लिए काफ़ी मुश्किलों का सामना करना पड़ा.


भारतीय हॉकी टीम ने उसे कड़ी चुनौती दी. लेकिन आख़िरकार जीत मिली अर्जेंटीना को. भारत के संदीप सिंह ने 10वें मिनट में ही पेनल्टी
                  कॉर्नर पर गोल करके भारत को 1-0 की बढ़त दिला दी थी.
               

टक्कर

लेकिन भारत की ये बढ़त ज़्यादा देर तक क़ायम नहीं रह पाई. चार मिनट बाद यानी 14वें मिनट में ही अलमाडा ने गोल करके स्कोर 1-1 से
                  बराबर कर दिया.
               




इसके बाद दोनों टीमों के बीच कड़ी टक्कर शुरू हुई.  लेकिन निर्धारित समय में स्कोर 1-1 ही रहा. मैच अतिरिक्त समय में गया.

लेकिन 73वें मिनट में ही अलमाडा ने गोल्डन गोल करके अपनी टीम को ख़िताबी जीत दिला दी. इस प्रतियोगिता में भारत की शुरुआत अच्छी
                  नहीं रही थी.
               

पहले दो मैच भारतीय टीम हार गई थी. लेकिन इसके बाद भारत ने शानदार खेल दिखाया और लगातार चार मैचों में जीत हासिल करके फ़ाइनल में
                  जगह बनाई.
               

फ़ाइनल में पहुँचने के लिए भारत और पाकिस्तान में कड़ी टक्कर थी. लेकिन पहले तो भारत ने पाकिस्तान को पछाड़ा और फिर मेज़बान मलेशिया
                  को मात देकर फ़ाइनल में जगह बनाई.
               

 \n\nउपरोक्त लेख के लिए मुझे एक अच्छा शीर्षक दें।
भारत को हराकर अर्जेंटीना चैम्पियन